

# JÕELÄHTME VALLAVALITSUS

Keskkonnaamet

Maa- ja Ruumiamet

Päästeamet 14.11.2025 nr 6-4/5055

**Kallavere küla Nuudi tee 50 ja Astoni tee 10 maaüksuste detailplaneering**

Teavitame, et **Jõelähtme Vallavolikogu võttis 16.10.2025 vastu otsuse nr 276 „Kallavere küla Nuudi tee 50 ja Astoni tee 10 maaüksuste detailplaneeringu algatamine, lähteülesande kinnitamine ja keskkonnamõju strateegilise hindamise algatamata jätmine”.**

Planeeringuala paikneb Kallavere küla loodeosas, Uusküla ja Saviranna küla vahetus naabruses. Planeeringuala hõlmab Nuudi tee 50 (katastritunnus 24504:004:0661) ja Astoni tee 10 (katastritunnus 24501:001:0297) maaüksuseid. Juurdepääs moodustatavale krundile on tagatud eraomandis oleva Nuudi tee lõik 3 transpordimaa sihtotstarbega maaüksuse kaudu. Planeeritava ala suuruseks on määratud ca 1,5 ha.

Detailplaneeringu eesmärgiks on Nuudi tee 50 ja Astoni tee 10 maaüksuste liitmine, moodustatavale krundile ehitusõiguse ja hoonestustingimuste määramine tootmishoonete kavandamiseks, juurdepääsu, tehnovarustuse lahendamine ning keskkonnatingimuste seadmine planeeringuga kavandatu elluviimiseks. Kavandatavate ehitiste rajamise eesmärk on luua võimalused reoveesette (muda) tõhusaks muundamiseks taastuvaks soojusenergiaks, pinnaseparandajaks biosöeks ja/või aktiivsöeks. Detailplaneering algatatakse kehtivat üldplaneeringut muutvana.

Keskkonnamõju strateegilise hindamise algatamise vajalikkust tuleb kaaluda ja anda selle kohta eelhinnang, kui üldplaneeringus tehakse muudatusi, detailplaneeringuga kavandatakse reovee ja setete käitlemist, vähemalt 2000 inimekvivalendi suuruse reoveepuhasti sette töötlemise ja kasutamise korral. Nuudi tee 48 reoveepuhastusjaama projekteeritud suuruseks on 38 335 inimekvivalenti ning tegelik mõõdetud reostuskoormus oli 2024 aastal ca 14 000 inimekvivalenti. Keskkonnamõju strateegilise hindamise algatamise vajalikkuse kohta antud eelhinnangu järeldusena ei ole keskkonnamõju strateegilise hindamise läbiviimine vajalik, sest detailplaneeringu realiseerimisega ei saa hetkel teadaoleva info põhjal eeldada tegevusi, millega kaasneks keskkonnaseisundi oluline kahjustumine. Juhul kui detailplaneeringu koostamise käigus selgub KSH vajadus, tuleb koostamine algatada.

Otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalselt allkirjastatud)

Andrus Umboja

vallavanem

Gerli Liivoja 605 4879

[gerli@joelahtme.ee](mailto:gerli@joelahtme.ee)